ઝુંપડપટ્ટીમાં રહેતા લોકો તેમની ચીજવસ્તુઓ એકત્રિત કરતા નજરે પડ્યા હતા જ્યારે કેટલાક લોકોએ ઠંડી અને અન્ય બાબતોને પોતાને બચાવવા માટે કામચલાઉ ટેન્ટ પણ બનાવી ચુક્યા હતા. રેલવે દ્વારા ૧૨૦૦ જેટલી ઝુંપડપટ્ટી શનિવારના દિવસે દૂર કરાઈ હતી. ૧૨મી ડિસેમ્બર ૨૦૧૫ પહેલા આ વિસ્તાર ખાલી કરી દેવા ત્રીજી નોટિસ આપવામાં આવ્યા બાદ સકુર બસ્તી સ્ટેશન ખાતે ૧૫ દુકાનો પણ દૂર કરવામાં આવી હતી. દિલ્હી ડિવિઝનલ રેલવે મેનેજર અરુણ અરોડાએ માહિતી આપતા કહ્યું હતું કે, રેલવે જમીન ઉપર ગેરકાયદે નિર્માણને દૂર કરવાની પ્રક્રિયા હાથ ધરતા પહેલા તમામ નિયમો પાળવામાં આવ્યા હતા. ત્રણ નોટિસ આપવામાં આવી હતી.